מקגייוור (סדרת טלוויזיה, 2016)

מקגייוור (באנגלית: MacGyver) היא סדרת טלוויזיה פעולה והרפתקאות אמריקאית, שפותחה על ידי פיטר מ' לנקוב ובכיכובו של לוקאס טיל בתפקיד הראשי. זהו אתחול של סדרת טלוויזיה באותו השם של ABC שיצר לי דייוויד זלוטוף, ושודרה משנת 1985 עד 1991.

הסדרה עלתה לשידור לראשונה ב-23 בספטמבר 2016 ברשת CBS, וכללה 21 פרקים. העונה השנייה, אשר כללה 23 פרקים עלתה לשידור ב-29 בספטמבר 2017. באפריל 2018, רשת CBS חידשה את הסדרה לעונה שלישית, אשר עלתה לאוויר ב-28 בספטמבר 2018, וכללה 22 פרקים. במאי 2019, חודשה הסדרה לעונה רביעית, אשר עלתה ב-7 בפברואר 2020. ב-22 בינואר 2021 חודשה הסדרה לעונה חמישית. ב-7 באפריל 2021 פורסם כי הסדרה, שתוכננה לה עונה שישית, תסתיים בסוף העונה החמישית/ הפרק האחרון שודר בארצות הברית ב-30 באותו חודש. בפרק הסיום התמודדו מקגייוור (לוקאס טיל) וריילי (טריסטין מייס) עם קונספירציית שטיפת מוח הגורמת להם לפקפק במחויבותם לסוכנות "קרן פניקס".

בישראל התכנית שודרה בערוץ Yes Action.

 עלילה 
אנגוס "מק" מקגייוור הוא חבר בארגון ממשלתי סודי בארצות הברית, שם הוא משתמש בכישרונו יוצא הדופן לפתרון בעיות וידע נרחב במדע כדי להציל חי אדם. "עם כישורים שמוגבלים רק על ידי היצירתיות שלו, מק מציל את היום באמצעות מהדקים במקום אקדחים, נרות יום הולדת במקום פצצות, ומסטיקים במקום רובים".

 דמויות 
+תפקידדמותשחקןהגדרת תפקידעונותדמויות ראשיותאנגוס 'מק' מקגייוורלוקאס טילאמריקאי אינטליגנטי ובעל תושייה שעובד עבור קרן פיניקס, סוכנות סמויה הפועלת במסווה של צוות חשיבה. למד פיזיקה ב-MIT אך עזב לפני הסיום כדי להתגייס ב-2008. התמקצע בחבלה ושירת באפגניסטן כשהוא מסופח ליחידת דלתא. עם שחרורו בכבוד ב-2012 עבר לעבוד בסוכנות הממשלתית "לשירותים חיצוניים" (DXS) שעם תחילת הסדרה שונה שמה ל"פיניקס". מעדיף להשתמש באמצעים לא קטלניים כדי לעצור את אויביו. בסוף עונה 2, מק עוזב את פיניקס בגלל חוסר האמון שלו במנהיגותו, אך בסופו של דבר הוא חוזר כשהוא מבין עד כמה יש צורך במיומנות שלו. אמו נפטרה כשהיה קטן ואביו עזב אותו כמה שנים לאחר מות אמו, הוא נשלח לגור עם סבו. במהלך הסדרה מקגייוור מוצא את אביו ובעונה 4 אביו מקריב את עצמו בשביל להציל את בנו. מק ודזי מנהלים מערכת יחסים שנקטעה כמה וכמה פעמים. בעונה חמישית מנסה להציע לה נישואים אך ריילי מגלה לו על רגשותיה עליו ולאחר שהם מדברים על זה מק מציע לדזי נישואים שוב והיא מסרבת.1–5ווילט בוזרג'אסטין הירסחברו הטוב ביותר של מק אותו הכיר עוד מילדותו. למד קולנוע במכללה. בתחילה הוא במאי קולנוע בעל כמה כישרונות אמנותיים. היכולת שלו ליצור מסכות שדומות לפנים אנושיות גורמות לו להתקבל לקרן פיניקס לאחר שמגלה איפה מק עובד באמת. בוזר הוא קליל וקומי ולעיתים קרובות עוזר לריילי תמורת הרווחת הספרות למספר הטלפון שלה. כאשר בוזר מתאמן להיות סוכן במרכז ההדרכה האופרטיבית, הוא מתאהב באחת הסוכנות שם.1–5ריילי 'ריילס' דייוויסטריסטין מייסהאקרית קשוחה וסרקסטית, שוחררה מהכלא על ידי קרן פיניקס כדי להיות מומחית הסייבר שלהם. היא ניהלה מערכת יחסים מתוחה עם ג'ק כיוון שהוא נעלם מחייה שלה ושל אמה לאחר מריבה עם אביה המתעלל, אך כעת רואה בג'ק דמות אב. ג'ק הוריש לה את מכוניתו לאחר שנפטר, דבר אשר היה בעל משמעות ענקית בשבילה. בעונה החמישית מתגלה שיש לה רגשות למק שמנסה להדחיק.1–5ג'ק דלטוןג'ורג' אידסשותפו של מק בתחום וצלף בכוח דלתא וב-CIA לשעבר. יליד טקסס ומעריץ של דאלאב קאובויס וברוס וויליס. בניגוד למק, הוא לא חושש להשתמש באקדחים בשטח. יש לו היסטוריה גם עם ריילי, מכיוון שהיה פעם במערכת יחסים עם אמה. בעוד שג'ק יכול להיות קליל ונינוח, הוא עלול להיות רציני כאשר המצב קורא לכך. במהלך הסדרה ג'ק עוזב את פיניקס כדי לתפוס פושע נורא גדול. בפרק הרביעי של עונה חמישית מגלים כי ג'ק נהרג במהלך ניסיון לתפוס את הפושע.1–3פטרישה ת'ורנטוןסנדרין הולטהמנהלת הראשונה של קרן פיניקס. לרוב ת'ורנטון מקצה לצוות באופן קבוע את המשימות שלהם. בפרק ה -12 היא מתגלה כ'חפרפרת' שעובדת בארגון ונעצרת. שמה הוא גרסה נשית לפיטר ת'ורנטון, הבוס של מקגייוור המקורי.1מטילדה 'מאטי' וברמרדית' איטוןהחליפה את ת'ורנטון כמנהלת קרן פיניקס. תיפקדה בעבר כהבוסית של ג'ק ב-CIA. בעונה השלישית נחשף שהיא נשואה אך לא ענדה טבעת נישואין מאז שבעלה נשלח למשימה סמויה.1–5דזירה 'דזי' נגויןלוי טראןדזי התגייסה לפיניקס לאחר שג'ק עזב והחליפה אותו. אף על פי שהיא עושה דברים אחרת מג'ק, נראה שהיא יעילה באותה מידה. היא מיומנת בשש אמנויות לחימה. דזי ומק מנהלים מערכת יחסים שנקטעה כמה וכמה פעמים. בעונה החמישית מק מנסה להציע לה נישואים והיא מסרבת ומגלה שארוסה לשעבר מת והיא לא השלימה עם זה.4–5ראסל 'ראס' טיילורהנרי לאןקבלן צבאי לשעבר סוכן שהפך לסוכן SIS, ראס מיומן בזיהוי תעמולה ושקר, ומיומן באינטליגנציה רגשית גבוהה במיוחד. הוא גם עשיר מאוד. באירועי העונה הרביעית מציגים את ראס כאובססיבי להשמיד את CODEX, כאשר מאוחר יותר גילה כי CODEX הרג רבים מחברי הצוות שלו לאחר שסירב להצטרף למשימתם. בעונה החמישית מתגלה שראס מחפש אחר אוצר האינקה האבוד.4–5סמנתה קייג'איזבל לוקאסקצינה ב- CIA. לאחר שהיא מפוטרת מה- CIA בשל מעשיה שעברו על הוראות מפקדיה, מאטי מגייסת אותה לקרן פניקס. במהלך עונה 2 היא נורית על ידי המתנקש מרדוק בדירתה, אך שורדת וחוזרת למולדתה אוסטרליה כדי להחלים.2דמויות משניותניקי קרפטנרטרייסי ספירידקוספעילת CIA סמויה שעבדה בעבר כהאקרית בקרן פיניקס עד שזייפה את מותה. היא גם חברתו לשעבר של מק.1מרדוקדייוויד דסטמלכיאןמתנקש מבריק ויריבו המושבע של מק. תחילה חשדו שהוא נשלח על ידי ניקי, אך מאוחר יותר מתגלה שהוא נשלח על ידי ת'ורנטון. הוא נשבע להרוג את קרן פיניקס אך לבסוף פיניקס עזרו לו בהצלת הבן שלו והוא עזב אותם לנפשם.1–3שרה אדלראיימי אקרפעילת CIA ובת זוגו לשעבר של ג'ק1גוונדלין "גוון" הייזג'רי ראייןדודתו של מקגייוור (אחות אמו); סוכנת בממשלה לשעבר שנחשבת למתה, אך כעת היא בכירה ב-CODEX. הקריבה את עצמה כדי להציל את מקגייוור ואת העולם לאחר שהבינה שהמטרה של CODEX רעה.4

 סקירת הסדרה 

 קישורים חיצוניים 


 הערות שוליים 

קטגוריה:סדרות פעולה אמריקאיות
קטגוריה:סדרות ספין-אוף אמריקאיות
קטגוריה:תוכניות טלוויזיה שמתרחשות בלוס אנג'לס
קטגוריה:ליונסגייט: סדרות טלוויזיה
קטגוריה:זוכי פרס בחירת הנוער: סדרות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2016